Donald Trump dă undă verde tranziției, dar nu-și recunoaște înfrângerea. Pe ce se bazează strategia lui.
Donald Trump dă undă verde începerii tranziției către administrația Biden. Donald Trump nu își recunoaște înfrângerea, încă mai crede că va avea succes în final. Joe Biden primește un buget de 7,3 milioane de dolari pentru cheltuieli de tranziție.
Deși dă undă verde începerii tranziției către administrația Biden, Donald Trump nu își recunoaște înfrângerea. Bogdan Nicolae, corespondent Aleph News: "În primul rând, are în spate vreo 73 milioane de americani, care încă îl susțin, și pe de altă parte este vorba despre alegerile pentru Senat în Georgia, unde sunt două locuri de senatori pe care republicanii vor să și le adjudece. Republicanii practic vor să stea în joc și vor să conducă această bătălie spre victorie, pentru că în funcție de acest rezultat vor ști dacă vor controla Senatul și dacă vor asigura un echilibru față de o administrație democrată condusă de Biden. Trump are mai mulți consilieri la Casa Albă, Mark Meadows în special, șeful Staff-ului de la Casa Albă, care l-au sfătuit să aleagă cu grijă aceste cuvinte, i-au spus că nu e nevoie să admiți în scris pe Twitter sau în altă parte că ai fost înfrânt, trebuie doar să spui că din "acest moment dai undă verde Secretariatului General al Guvernului să înceapă această tranziție către administrația Biden". Sunt mai mulți consilieri, mai mulți sfătuitori care încearcă să-l scoată pe Trump din faza de negare în care s-a aflat în ultimele trei săptămâni, și în același timp să păstreze totuși șansele republicanilor de a ieși cu fața curată din această înfrângere, la nivel politic. Personal, Trump nu va ieși șifonat deloc după aceste alegeri, are cel puțin 10 milioane de americani în plus față de 2016. A reușit să-și mărească zestrea, însă această zestre nu se va duce în totalmente către republicani; este zestrea lui Trump, zestrea lui de om care a înfruntat sistemul, și foarte probabil va negocia această zestre pentru viitorul lui politic în Partidul Republican, dacă își va mai dori o carieră din 2024 încolo. Trebuie să ținem cont că nici Biden nu are toate voturile pe care le-a primit de natură democrată, sunt foarte mulți republicani care au votat pentru Biden împotriva lui Trump, deci există un echilibru dinamic, ar trebui să ne gândim în ce măsură Trump poate să-și crească în continuare această zestre, smulgând de la Biden în următorii ani de zile tot mai mulți critici, întorcând cumva și statele pe care le-a pierdut acum în 2020, și baza unor republicani care au ales să voteze împotriva lui Trump pentru că n-au fost convinși de stilul lui de a combate pandemia. S-ar putea ca Trump să găsească un alter tip cu care să convingă oamenii – în alte zone familiare americanului de rând – și prin care să mute atenția și sprijinul către el, și nu către altcineva din rândul republicanilor".